Decizie teribilă pentru Dinamo! Tribunalul Bucureşti a amânat din nou procesul clubului din Ştefan cel Mare cu Mircea Rednic.
În urma acestei hotărâri, Dinamo nu va putea ieşi din insolvenţă la timp pentru a putea ajunge în cupele europene, în cazul în care ar putea fi prezentă acolo din punct de vedere fotbalistic.
Decizie teribilă pentru Dinamo. Clubul nu poate ieşi din insolvenţă
Singura problemă pe care o mai are Dinamo de rezolvat este cea a datoriei către Mircea Rednic (62 de ani), fostul tehnician al „câinilor roşii”. Suma restantă de 32.000 de euro reprezintă salariile pe care Puriul nu le-a primit în 2021, la ultimul mandat în Ştefan cel Mare.
Data de 29 mai reprezenta următorul termen de judecare dintre Dinamo şi Mircea Rednic, dar o soluţia nu a fost luată azi. Următorul termen va fi pe 12 iunie, prea târziu pentru a putea obţine o eventuală prezenţă în cupele europene.
Pentru a putea merge în Europa, Dinamo ar fi avut nevoie de ieşirea din insolvenţă până la 1 iunie, un lucru care nu mai poate fi realizat.
Giani Kiriţă a făcut praf pe toată lumea după ce Dinamo s-a salvat de la retrogradare
Giani Kiriţă a făcut praf pe toată lumea după ce Dinamo s-a salvat de la retrogradare, în urma dublei cu Csikszereda. „Câinii roşii” s-au impus pe teren propriu, cu 2-0, şi au înregistrat un 0-0 salvator, dar critict de toată lumea.
„Sincer îți spun, nici nu voiam să mă suni… Efectiv mi-e rușine! Ăsta e cuvântul… Mi-e rușine să mai comentez asemenea meciuri. Ți-o spun la modul cel mai sincer. Cu toate că nu mai am nicio treabă, doar faptul că am jucat acolo și am câștigat niște trofee cu o generație de excepție. Mi-e rușine când văd ceea ce e în continuare la Dinamo.
Bine că s-a terminat… S-a terminat dezastruos, cum am anticipat de foarte mult timp. Ți-am spus încă de la jumătatea turului că va fi un dezastru, că trebuie schimbat totul, că trebuie aduși jucători pentru nivelul lui Dinamo. Și uite că asta s-a întâmplat. Mi-e rușine să mai spun ceva.
Nivelul la care am jucat noi și performanțele pe care le-am avut sunt altele. Iar când vezi un Dinamo în halul ăsta, rămâi… Da, a fost sac de box. Dinamo nici măcar nu trebuia să ajungă aici. Nu mai spun de ultimul meci, ăsta cu Csikszereda. Dinamo trebuia să rămână în SuperLiga fără să dea baraj, măcar ăsta trebuia să fi fost obiectivul când a intrat în prima ligă.
Vorbim de un an de zile de aceleași lucruri și ca să tragem o concluzie per total, avem încă un New Dinamo ratat. Încă un proiect ratat, încă un an de umilință, încă un an în care am încheiat dezastruos”, a spus Kiriţă, citat de fanatik.ro.